Tinbridža

Tinbridžas distrikts () ir nemetropoles distrikts Devonas grāfistē Anglijā, Apvienotajā Karalistē. Izvietojies grāfistes vidusdaļā, robežojas ziemeļaustrumos ar Ekseteru un Austrumdevonu, ziemeļos — ar Vidusdevonu, rietumos — ar Rietumdevonu, dienvidos — ar Dienvidhemsu, bet dienvidaustrumos — ar Torbeju. Austrumos krastus apskalo Lamanša šauruma Laimas līcis. Distrikta administratīvais centrs un lielākā apdzīvotā vieta ir Ņūtonebota. Ievērojamu teritorijas daļu distrikta rietumos aizņem Dārtmūras nacionālais parks.

 Vēsture 
Distrikts tagadējās robežās izveidots 1974. gada 1. aprīlī, apvienojot Ešbērtonas, Bakfāstlī, Dolišas, Ņūtonebotas un Tinmutas urbānos distriktus un Ņūtonebotas un Sentomasas lauku distriktus. Nodēvēts pēc viduslaikos šajā apvidū pastāvējušās Tinbridžas kiligundas, kas savukārt nosaukta pēc tilta pār Tīnas upi. Administratīvi ietilpst astoņas pilsētas — Ņūtonebota (27 133 iedzīvotāji), Doliša (15 257), Tinmuta (14 932), Kingstintona (11 935), Bavitreisi (7996), Čadli (4752), Ešbērtona (4224), Bakfāstli (3571), un 42 pagasti.

 Atsauces 

 Ārējās saites 

Kategorija:Anglijas distrikti
Kategorija:Devona